DD-WRT

DD-WRT er en Linuxdistribusjon som blir lagret i firmwaren til trådløse rutere og trådløse aksesspunkter. Den brukes blant annet i Linksys WRT54G-serien, inkludert WRT54GL og WRT54GS. Målet med DD-WRT er å erstatte den opprinnelige firmware i enkelte kommersielle rutere.
Navnet DD-WRT er hentet fra ruteren Linksys WRT54G, som var svært populær i 2002-2004. DD brukes på bilers registreringsnummer i Dresden, hvor det opprinnelige utviklingsteamet bodde. WRT er en forkortelse for "Wireless RouTer".
Distribusjonen ble lansert 22. januar 2005. Siste "offisielle" versjon er versjon 24 SP1 (Build10020)  og ble lansert 27. juli 2008. 
Programvaren utvikles imidlertid fortsatt (2016), med stadig nye revisjoner og støtte for ny maskinvare.

Referanser

Kategori:Linuxdistribusjoner lansert i 2005
Kategori:Trådløst datanett